LISON 11
Kuma ku leis di Biblia pudi judanu?
1. Ke ku manda no pirsisa di orientason?
No Kriadur ma nos jiru. Suma un bon Pape, i ta kuida di nos. Tambi, i ka mistiba pa no sedu indipendenti del. (Jeremias 10:23) Suma ki un mininu pirsisa di orientason di si garandis, anos tudu no pirsisa di orientason di Deus. (Isaias 48:17, 18) Leis di Biblia ta da orientason, e sedu un prenda ki bin di Deus. — Lei 2 Timótiu 3:16.
Leis di Jeova ta sinanu minjor manera di vivi gosi, tambi e ta mostranu kuma ku no pudi ngaña labaremu di vida ku ka ta kaba na futuru. Suma Deus ki kumpunu, i normal pa no seta sigi si orientasons. — Lei Salmu 19:7, 11; Apokalipsi 4:11.
2. Kuma ku Palabra di Deus ta orientanu?
Alguns bardadi basiku di Biblia ta mostranu ke ki Deus misti pa no fasi na diferenti situasons. Leis pudi aplika na sertus situasons. (Ripitison di Lei 22:8) No dibi di usa bon juisu pa ntindi kuma ki leis ku bardadis di Biblia ta aplikadu na sertu situason. (Ditus 2:10-12) Pur isemplu, Biblia sina ki vida i un prenda ki bin di Deus. Es bardadi basiku pudi gianu na tarbaju, na kasa i ora ku no sta na viaja. I ta lebanu na toma mididas suguru. — Lei Atus 17:28.
3. Kal ki dus mandamentu mas importanti?
Jesus fala di dus mandamentu mas importanti. Purmeru mostra kal ki objetivu di vida di pekadur — kunsi Deus, amal i sirbil ku fidelidadi. Purmeru mandamentu dibi di nfluensia tudu no disisons. (Ditus 3:6) Kilis ku ta vivi sugundu es mandamentu ta ngaña amizadi ku Deus, filisidadi di bardadi ku vida ku ka ta kaba. — Lei Mateus 22:36-38.
Sugundu mandamentu pudi judanu tene un relasionamentu di pas ku utrus. (1 Koríntius 13:4-7) Aplika es sugundu mandamentu nvolvi obdisi orientason di Deus na kuma ki no dibi di trata utru jintis. — Lei Mateus 7:12; 22:39, 40.
4. Kuma ku leis di Biblia pudi judanu?
Leis di Deus ta sina familias kuma ke pudi sedu unidu atraves di amor. (Kolosensis 3:12-14) Palabra di Deus tambi ta proteji familias atraves di nsinu basiku di bardadi ku ta gianu — kasamenti dibi di sedu pa tudu tempu. — Lei Kumsada 2:24.
Sigi nsinus di Biblia ta protejinu na asuntu di gaña sustentu tambi i ta protejinu ku pas na korson. Pur isemplu, manga di bias patrons ta prifiri tarbajaduris ku ta vivi sugundu bardadis di Biblia na asuntu di onestidadi i ku ta pega tesu na tarbaju. (Ditus 10:4, 26; Ebreus 13:18) Palabra di Deus tambi ta sinanu kontenta ku kusas ki nesesariu pa vivi, i da mas balur pa amizadi ku Deus, di ki kusas matirial. — Lei Mateus 6:24, 25, 33; 1 Timótiu 6:8-10.
Vivi sugundu leis di Deus pudi proteji no saudi. (Ditus 14:30; 22:24, 25) Pur isemplu, sigi lei di Deus aserka di ivita cami ta protejinu di duensas ki pudi mata i di asidenti. (Ditus 23:20) Jeova pirmitinu bibi biñu ma sin pasanta mon. (Salmu 104:15; 1 Koríntius 6:10) Leis di Deus ta benefisianu, i ka so pa manera ki ta sinanu proteji no asons ma tambi proteji no pensamentus. (Salmu 119:97-100) Ma, kristons di bardadi ka ta rispita normas di Deus so pa se benefisiu. E ta fasil pa pudi ngaba Jeova. — Lei Mateus 5:14-16.
SIBI MAS
KE KI BIBLIA NA BARDADI TA SINA?
Vivi di un manera ku na kontenta Deus
I pusivel vivi di un manera ku na kontenta Jeova. Na bardadi bu pudi sedu si amigu.
KE KI BIBLIA NA BARDADI TA SINA?
Nkara vida suma ki Deus ta nkaral
Kuma ku Deus ta nkara abortu , transfuson di sangi, ku vida di un limaria?
ASERKA DI NOS
Pidi un studu di Biblia
Aprindi lisons di Biblia na ora ku lugar ku bu misti.
kea_Latn kea_Latn kea_Latn kea_Latn kea_Latn kea_Latn kea_Latn pap_Latn kea_Latn kea_Latn kea_Latn kea_Latn kea_Latn kea_Latn hat_Latn kon_Latn kea_Latn kea_Latn kon_Latn kea_Latn kea_Latn pap_Latn kea_Latn kea_Latn